***Հավելված N 12***

**ՄԺԾԾ ԺԱՄԱՆԱԿԱՀԱՏՎԱԾՈՒՄ ՀՀ ԿԱՌԱՎԱՐՈՒԹՅԱՆ ՈԼՈՐՏԱՅԻՆ ՔԱՂԱՔԱԿԱՆՈՒԹՅՈՒՆԸ**

*(հակիրճ շարադրանք)*

***Հավելված N 12 – 1***

**ԿՐԹՈՒԹՅՈՒՆ**

1. **ՈԼՈՐՏԸ**

Կրթությունը մարդու հիմնարար իրավունք է, և պետության պարտավորությունն է ապահովել համընդհանուր հավասարապես հասանելի, ներառական և որակյալ կրթություն: Կրթության ոլորտը կարևոր դերակատարություն ունի ինչպես անհատի կայացման, այնպես էլ հասարակության սոցիալական և տնտեսական զարգացման բոլոր ոլորտներում: Դրանով է պայմանավորված, որ այն դասվում է ՀՀ կառավարության ծրագրի գերակայությունների շարքում: ՀՀ կառավարության 2021 թվականի օգոստոսի 18-ի N1363-Ա որոշման 4.3-րդ կետի համաձայն՝ ՀՀ կառավարության համար գերակա խնդիր է կրթության զարգացումը, ինչի շնորհիվ է միայն հնարավոր հասնել կայուն ու ներառական զարգացման և համընդհանուր բարեկեցության:

2022 թվականին ՀՀ Ազգային Ժողովն ընդունեց «Կրթության՝ մինչև 2030 թվականի զարգացման պետական ծրագիրը հաստատելու մասին» ՀՕ-441-Ն օրենքը, որով սահմանվում են ոլորտի զարգացման տեսլականը և վերջնական նպատակը, ռազմավարական ուղղությունները, 2030 թվականի արդյունքային շրջանակը։

Կրթության զարգացման ռազմավարական նպատակն է ձևավորել ազգային և համամարդկային արժեքների վրա հիմնված, Հայաստանի Հանրապետության զարգացմանը միտված արդյունավետ և միջազգայնորեն մրցունակ կրթական համակարգ, որը յուրաքանչյուրին կյանքի բոլոր փուլերում հնարավորություն կտա ստանալու իր կարիքներին և ընդունակություններին համապատասխան որակյալ կրթություն, և կհանրահռչակվի կրթությունը որպես հանրային բարիք՝ ապահովելով կրթության բոլոր շահակիցների մրցունակ մասնագիտական պատրաստվածությունը, ձևավորելով ակտիվ քաղաքացիական դիրքորոշումը և մասնակցային ժողովրդավարության վրա հենվող հանրային համերաշխությունը։

Ռազմավարական նպատակի իրականացման համար սահմանվել են հետևյալ ռազմավարական ուղղությունները.

1. համընդհանուր ներառական սովորողակենտրոն և մասնակցային կրթական միջավայրի ստեղծում, որը յուրաքանչյուր քաղաքացու համար կյանքի բոլոր փուլերում հասանելի կդարձնի իր զարգացման և անձնային առանձնահատկություններից բխող և քաղաքացիական համագործակցությանը նպաստող որակյալ և արդյունավետ կրթական ծառայությունները Հայաստանի Հանրապետության ողջ տարածքում.
2. կրթության արդյունավետության բարձրացում, որը կապահովի ռեսուրսի (ներառյալ մարդկային) առավելագույն օպտիմալ և արդյունահենք տեղաբաշխում, համակարգի գործընթացային, ծախսային և կառավարման արդյունավետության բարձրացում՝ հիմնվելով կրթական համակարգի սոցիալական արդարության ապահովման սկզբունքի վրա.
3. կրթական ծառայությունների և արտադրանքի միջազգայնացում և արտահանում, որը խարսխված է լինելու միջազգային կրթական տիրույթում և համակարգերում հայկական կրթական համակարգի ամբողջական և բովանդակային ինտեգրման, ինչպես նաև հայկական կրթական ծառայությունների և արտադրանքի արտահանման վրա՝ շահեկանորեն նպաստելով ներքին կրթական ռեսուրսների առաջնահերթ զարգացմանն ու փոխակերպելով Հայաստանի դերը գլոբալ կրթական համակարգում։
4. **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

Հիմք ընդունելով ՀՀ կառավարության 2021-2026 թվականների ծրագիրը և «Կրթության՝ մինչև 2030թ․ զարգացման պետական ծրագիրը», 2027 թվականի համար սահմանվել են հետևյալ թիրախները․

* ապահովել առնվազն 500 մանկապարտեզի և 300 դպրոցի կառուցումը, հիմնանորոգումը կամ վերանորոգումը ՝ ապահովելով դրանց ամբողջական հագեցումը անհրաժեշտ գույքով և սարքավորումներով,
* նախադպրոցական հաստատություններում ընդգրկված 3-5 տարեկան երեխաների թիվը հասցնել առնվազն 85 տոկոսի,
* ներդնել մանկավարժների աշխատանքային առաջխաղացման, մասնագիտական շարունակական զարգացման և վարձատրության փոխկապակցված մեխանիզմ՝ հնարավորություն ընձեռելով ունենալու առնվազն աշխատավարձի առնվազն 30-50 տոկոս բարձրացում,
* հանրապետության բոլոր դպրոցների բոլոր դասարաններում ամբողջական ներդնել հանրակրթության նոր չափորոշիչները,
* զարգացնել էլեկտրոնային կառավարման և ուսուցման գործիքները՝ կրթությունը հասանելի դարձնելով հեռավոր և սահմանամերձ գոտիներում,
* արդիականացնել ուսումնական հաստատությունների ինստիտուցիոնալ համակարգը, այն համապատասխանեցնելով մարզերի զարգացման գերակայություններին,
* բարելավել կրթության որակը՝ հատկապես ԲՏՃՄ ուղղություններով, ապահովելով շրջանավարտների՝ կարճ ժամանակում աշխատանքի անցնելու ցուցանիշը առնվազն 10 տոկոսով:
* մոտ 40%-ով ընդլայնել առկա ձևաչափով վերապատրաստված և այլ միջոցառումներում ներգրավված ուսուցիչների և սփյուռքի երկրների թիվը,
* ընդարձակել համահայկական մանկապատանեկան միջոցառումների կազմակերպումը՝ մոտ 20%-ով ավելացնելով ներգրավված սաների թիվը,
* իրականացնել հայերենի՝ որպես օտար լեզվի իմացության մակարդակների բնութագրիչների ներդնում,
* իրականացնել սփյուռքի կրթօջախների քարտեզագրում, ուսումնասիրում՝ տվյալների և կարիքների էլեկտրոնային հարթակի ստեղծման միջոցով:

1. **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**

2025-2027 թթ. ՄԺԾԾ ժամանակահատվածում կրթության ոլորտի ծախսային գերակայություններն են.

* կապիտալ ներդրումներ ուսումնական հաստատությունների կառուցման, հիմնանորոգման, վերանորոգման և անհրաժեշտ գույքով ու սարքավորումներով հագեցման համար,
* ուսումնական հաստատությունները որակյալ մանկավարժական համակազմով ապահովում՝ խրախուսելով մանկավարժների մասնագիտական առաջխաղացումը և արձագանքելով նրանց կարիքներին,
* կրթության կազմակերպական և բովանդակային արդիականացումը՝ ապահովելով արդյունավետ կապը հասարակության և տնտեսության պահանջներին, ինչպես նաև միջազգային զարգացման միտումներին։

***Հավելված N 12 – 2***

**ՄՇԱԿՈՒՅԹ**

1. **ՈԼՈՐՏԸ**

2023 թվականին ՀՀ կառավարության կողմից ընդունված «Հայաստանի Հանրապետության մշակույթի պահպանության, զարգացման և հանրահռչակման 2023-2027 թվականների ռազմավարությունը» սահմանում է ոլորտի զարգացման տեսլականը, գերակայություններն ու նպատակները, զարգացման ուղղություններն ու թիրախները։ Ռազմավարությունը սահմանում է մշակույթի զարգացման գերակայությունները և տեսլականը, որի համաձայն ապահովվում է․ մշակութային ժառանգության պահպանությունը և անխաթար փոխանցումը սերունդներին, ստեղծարար ոլորտների զարգացման և ստեղծագործողների կարողությունների դրսևորման ինստիտուցիոնալ միջավայրի ձևավորումը, մշակույթի հասանելիությունը և ներառականություն, Հայաստանի դիրքավորումը որպես համաշխարհային քաղաքակրթական արժեքների կրող և ստեղծող երկիր:

ՀՀ կառավարության վարած մշակութային քաղաքականությանը համապա­տասխան մշակույթի ոլորտում նախարարության ծրագրերը միտված են մշակութային ժառանգության պահպանությանը և տարածմանը, մշակութային և ստեղծարար ոլորտների խթանմանը և երկրի կայուն զարգացման գործընթացներում վերջիններիս դերի ընդլայնմանը, մշակույթի և ժամանակակից արվեստի հասանելիությանը և սոցիալական ներառականությանը, բարեկեցիկ հասարակության ձևավորմանը, հայկական մշակույթի միջազգային ինտեգրմանը և միջազգային շուկաներում մրցունակության ապահվմանը:

Մշակույթի ոլորտում նախարարության ծրագրերն իրականացվում են 2 հիմնական ուղղություններով՝ մշակութային ժառանգության և ժամանակակից արվեստների, որոնց շրջանակում սահմանվել են հետևյալ թիրախները՝

* Մշակութային ժառանգության (նյութական և ոչ նյութական) պահպանության շարունակական ապահովում և հասանելիություն,
* Մշակույթի ապակենտրոնացում և մշակութային արդյունքի հասանելիություն,
* Մշակույթի ոլորտում արդիականացված ենթակառուցվածքներ,
* Ինքնազբաղ/անկախ ստեղծագործողների գործունեու­թյան խթանում,
* Կրթամշակութային և ժամանցային միջավայրերի զարգացում,
* Հայաստանի ճանաչելիության բարձրացում:

2025-2027 թվականների միջնաժամկետ ծախսերի ծրագրով մշակույթի ոլորտում ընդգրկված է 6 ծրագիր.

1056- «Կինեմատոգրաֆիայի ծրագիր»,

1075 - «Մշակութային ժառանգության ծրագիր»,

1124 - «Գրահրատարակչության և գրադարանների ծրագիր»,

1168 - «Արվեստների ծրագիր»,

1196- «Մարզերի մշակութային զարգացման ծրագիր,

1198- «Մշակութային և գեղագիտական դաստիարակության ծրագիր:

Մշակույթի ոլորտը կարգավորվում է «Մշակու­թային օրենսդրության հիմունքների մասին», «Մշակութային արժեքների արտա­հան­ման և ներմուծ­ման մասին», «Ոչ նյութական մշակութային ժառանգության պահպանության մասին», «Հեղինակային իրավունքի և հարակից իրավունքների մասին», «Պատմության և մշակույթի անշարժ հուշար­ձան­ների ու պատմական միջավայրի պահ­պա­նության և օգտագործման մասին», «Հայաստանի Հան­րապե­տության պետական սեփականու­թյուն համարվող և օտար­ման ոչ ենթակա պատմության և մշակույթի անշարժ հուշարձանների մասին», «Գրադարանների և գրադարանային գործի մասին» ՀՀ օրենքներով:

* ***Մշակութային ժառանգության ծրագիր.***

*-* մշակութային շարժական ժառանգության հաշվառման, գիտական ուսումնա­սիրու­թյան, համալր­ման, հանրահռչակման, թանգարանների ցուցադրությունների և մշակութային արժեքների պահ­պանու­թյան պայ­ման­ների ժա­մա­նա­կակից տեխնիկական պահանջներին համապատաս­խա­նեց­ման գործառույթ­ներն իրականաց­վում են մշակութային քաղաքականությունն իրականացնող 36 թանգարանների միջոցով:

- մշակութային անշարժ ժառանգության պահպանության, ուսումնասիրության, հաշվառ­ման, վերականգնման, հանրահռչակման գործառույթներն իրականացվում են մշակութային քաղաքականությունն իրականացնող 2 ՊՈԱԿ-ի և 2 ՀԿ-ի միջոցով:

* ***Գրահրատարակչության և գրադարանների ծրագիր.***

Գրական դաշտի բոլոր օղակների հավասարաչափ զարգացման, գրական արտադրանքի միջոցով գրական-մշակութային ժառանգության պահպանման, զարգացման, տարածման և հարհահռչակման, տե­ղե­կատվական շտե­մա­րաննե­րի շարունակական զարգացման, գրադարանային հա­վա­քա­ծու­­ների օգտագործման մատչելիության ապահովման, քաղաքացիական հասարակության ձևավորման, ստեղծագործական ներուժի վերարտադրման և զարգացման, միջազգային համագործակցության համար նպաստավոր պայմանների ստեղծման գործառույթները իրականացվում են մշակութային քաղաքականությունն իրականացնող 12 գրա­­­դա­րան­նե­րի, դրամաշնորհային մշակութային ծրագրերի մրցույթի արդյունքում հաղթած և մշակութային ծառայություններ մատուցող կազմակեր­պություն­ների մի­ջո­ցով:

* ***Կինեմատոգրաֆիայի ծրագիր***

Կինոարտադրանքի ստեղծման, զարգացման, հայկական կինոարտադրանքի տարածման, Հայաստանում և միջազգային ասպարեզում հայրենական կինոարտադրության ներկայացման, հայկական կինոժառանգության թվայնացման գործառույթներն իրականացվում են մշակութային քաղաքականությունն իրականացնող 1 ՊՈԱԿ-ի և դրամաշնորհային մշակութային ծրագրերի մրցույթի արդյունքում հաղթած մշակութային ծառայություններ մատուցող կազմակեր­պություն­ների մի­ջո­ցով:

* ***Արվեստների ծրագիր***

Մշակութային արտադրանքի ստեղծման և ոլորտի ծառա­յու­թյունների մատուցման մրցակ­ցային դաշտի ձևավորման, մշակութային ծառայությունների որակի բարելավման ու մատչելիության ապահովման, ստեղծագործական ներուժ ունեցող անհատների դրսևորման և նրանց գործունեության համար բարենպաստ դաշտի ստեղծման, երիտասարդ ստեղծագործողներին միջազգային մշակութային գործընթացներին ինտեգրման աջակցման, միջազ­գային ասպարեզում ժամանակակից մշակույթի ներկայացման գործառույթ­ներն իրականացվում են մշակութային քաղաքականությունն իրականացնող 23 թա­տե­րա­հա­մեր­գա­յին կազ­մա­կեր­պութ­յուն­նե­րի, ինչպես նաև դրամաշնորհային մշակութային ծրագրերի մրցույթի արդյունքում հաղթած մշակութային ծառայություններ մատուցող հասարակական կազմակեր­պություն­ների մի­ջո­ցով:

* ***Մշակութային և գեղագիտական դաստիարակության ծրագիր***

Երեխաների հոգևոր և գեղագիտական ընդունակությունների բացահայտման և զարգացման, գեղարվեստական կրթության որակի և գեղագիտական դաստիարակության մատչելիության ապահովման , մշակութային ծառայությունների որակի բարձրացման, մշա­կութային-կրթական ծառայություն­ների որակի բարձրացման, Հայաստանի Հանրա­պետության ապագա քաղաքա­ցիների ձևավորմանը նպաստող արժեքահենք և մշա­կութահենք նպատակային ծրագրերի իրականացմանը նպաստող գեղագիտական դաստիարակության ծրագրերի իրականացման գործառույթներն իրականացվում են մշակութային ծառայություններ մատուցող պետական, համայնքային և դրամաշնորհային մշակութային ծրագրերի մրցույթի արդյունքում հաղթած մշակութային ծառայություններ մատուցող հասարակական կազմակեր­պություն­ների մի­ջո­ցով:

* ***Մարզերի մշակութային զարգացման ծրագիր***

Մարզերում մշակութային կյանքի ակտիվացման, համայնքներում մշակույթի հասանելիության և մշակութային կյանքին մարզային բնակչության ընդգրկվածության ընդլայնման, մշակութային միջոցառումների կազմակերպման ու իրականացման, համայնքային մշակույթի և ազատ ժամանցի կազմակերպման, մշակու­թային գործունեության իրա­կա­­նացման ապահովման գործառույթներն իրականացվում են դրամաշնորհային մշակութային ծրագրերի մրցույթի արդյունքում հաղթած մշակութային ծառայություններ մատուցող հասարակական կազմակեր­պություն­ների մի­ջո­ցով:

1. **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

Մշակույթի ոլորտում նախարարության ծրագրերն իրականացվում են 2 հիմնական ուղղություններով՝ մշակութային ժառանգության և ժամանակակից արվեստների, որոնց շրջանակում սահմանվել են հետևյալ թիրախները՝

* Մշակութային ժառանգության (նյութական և ոչ նյութական) պահպանության շարունակական ապահովում և հասանելիություն,
* Մշակույթի ապակենտրոնացում և մշակութային արդյունքի հասանելիություն,
* Մշակույթի ոլորտում արդիականացված ենթակառուցվածքներ,
* Ինքնազբաղ/անկախ ստեղծագործողների գործունեու­թյան խթանում,
* Կրթամշակութային և ժամանցային միջավայրերի զարգացում,
* Հայաստանի ճանաչելիության բարձրացում:

1. **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**

Մշակույթի զարգացմանն ուղղված նախարարության քաղաքականության առաջնահերթություններին համապատասխան՝ պետական հատկացումներն ուղղվելու են մշակութային ժառանգության պահպանության և հանրահռչակման ծրագրերին, մշակութային հաստատությունների ենթակառուցվածքների արդիականացմանը, մշակութային արդյունքի ստեղծմանը և պատշաճ ներկայացմանը, միջազգային հարթակներում հայկական մշակույթի դիրքավորմանը՝ կարևորելով մշակութային ժառանգության և ժամանակակից արվեստների ոլորտների հիմնախնդիրները, զարգացման գերակա ուղղությունները և արդյունքային թիրախները։

Մշակութային ժառանգության և ժամանակակից արվեստի ոլորտներում ՄԺԾԾ ժամանակահատվածում հիմնական ծախսային ուղղություններն ընդգրկում են մշակութային ժառանգության գույքագրմանը և պահպանությանը, միջազգային չափանիշներին համապատասխան ենթակառուցվածքների արդիականացմանը, մշակութային կրթության միջոցով ժառանգության հասանելիության և ներառականության ապահովմանը, կառավարման ժամանակակից համակարգերի ներդրմանը, թատերահամերգային կազմակերպություններում նյութատեխ­նի­կական բազայի արդիականացմանը, գեղագիտական դաստիարակության և գեղարվեստական կրթության համակարգի կատարելագործմանը, ինչպես նաև Հայաստանի Հանրապետությունում և արտերկրում մշակույթի ճանաչողության բարձրացմանը միտված ծրագրերը:

***Հավելված N 12-3***

**ՍՊՈՐՏ**

1. **ՈԼՈՐՏԸ**

2023 թվականին Հայաստանի Հանրապետության կառավարությունը հաստատել է «Հայաստանի Հանրապետության ֆիզիկական կուլտուրայի եվ սպորտի ոլորտների 2024-2030 թվականների զարգացման ռազմավարությունը», որով բնակչության շրջանում առողջ ապրելակերպի և ակտիվ հանգստի արմատավորմանը, ֆիզիկական կուլտուրայի և սպորտի միջոցով բնակչության առողջության ամրապնդմանը, միջազգային մրցասպարեզներում մարզական բարձր արդյունքների արձանագրումը սահմանվում են որպես ոլորտի գերակա ուղղություններ:

1. **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

ՄԺԾԾ ժամանակահատվածում կառավարության թիրախներն են․

* մինչև 2027 թվականը մասսայական սպորտային միջոցառումներին մասնակիցների տարեկան թիվը հասցնել առնվազն 40 հազարի,
* ապահովել միջազգային մարզական միջոցառումներում տարեկան առնվազն 250 մեդալների նվաճում:

1. **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**

Սպորտի ոլորտում իրականացվում է 2 բյուջետային ծրագիր․ «Մասսայական սպորտ» և «Մեծ նվաճումների սպորտ»։

«Մասսայական սպորտ» ծրագրի շրջանակներում ֆինանսավորվում են մի շարք մասսայական սպորտային միջոցառումներ, այդ թվում «Հայաստանի Հանրապետության վարչապետի գավաթի» մրցումներ, օժանդակություն է տրամադրվում Հայաստանի ուսանողական մարզական պատվիրակությանը մասնակցելու Համաշխարհային ունիվերսիադային, կառուցվում և հիմնանորոգվում են մարզական օբյեկտներ, ինչպես նաև բարելավվում է համայնքային մարզական հաստատությունների շենքային պայմանները։

«Մեծ նվաճումների սպորտ» ծրագրի շրջանակում աջակցություն է տրամադրվում հայ մարզիկներին՝ պատշաճ պատրաստվելու և մասնակցելու հեղինակավոր մրցաշարերին, այդ թվում՝ պարաօլիմպիկ, առանձին մարզաձևերի զարգացմանը, խրախուսվում են նվաճումներ արձանագրած մարզիկները և ոլորտի աշխատակիցները։

ՄԺԾԾ ժամանակահատվածում ոլորտի գերակայություններն են․

* կապիտալ ներդրումներ մարզական կառույցներում, մարզական գույքի տրամադրում,
* մասսայական մարզական միջոցառումների աշխարհագրության և մասնակցության ընդլայնումը,
* բարձրակարգ նվաճումներ արձանագրած մարզիկների խրախուսումը։

***Հավելված N 12-4***

**ԵՐԻՏԱՍԱՐԴՈՒԹՅՈՒՆ**

1. **ՈԼՈՐՏԸ**

Երիտասարդական պետական քաղաքականության գերակայությունները և հիմնական ուղղություններն ամրագրված են Հայաստանի Հանրապետության կառավարության 2021-2026 թվականների ծրագրում:

Երիտասարդական պետական քաղաքականությունն ուղղված է երիտասարդության մասնակցության, սոցիալականացման և ինքնաիրացման համար անհրաժեշտ պայմանների ստեղծմանը, երիտասարդության ներուժի ներգրավմանն ու դրա զարգացմանը` նպաստելով Հայաստանի Հանրապետության ազգային անվտանգության ամրապնդմանը, սոցիալ-տնտեսական ու մշակութային զարգացմանը:

Երիտասարդական պետական քաղաքականությունը մշակվում և իրականացվում է պետական կառավարման լիազոր մարմնի՝ ՀՀ կրթության, գիտության, մշակույթի և սպորտի նախարարության կողմից` պետական և տարածքային կառավարման, տեղական ինքնակառավարման մարմինների, երիտասարդական պետական քաղաքականության սուբյեկտների, ինչպես նաև միջազգային կազմակերպությունների մասնակցությամբ: Պետական երիտասարդական քաղաքականությունը Հայաստանի Հանրապետությունում իրականացվում է մարդու իրավունքների և հիմնարար ազատությունների պաշտպանության, միջազգային իրավունքների սկզբունքներին ու նորմերին համապատասխան:

1. **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

## **Մինչև 2027 թվականը երիտասարդական պետական քաղաքականության հիմնական թիրախներն են.**

## ստեղծել 25 երիտասարդական կենտրոններ,

## համայնքներում հիմնվել է 23 սոցիալական ձեռնարկություն,

## «Երիտասարդ ընտանիքին՝ մատչելի բնակարան» պետական նպատակային ծրագրի շահառու ընտանիքների թիվը հասցնել 11555,

## տարբեր ծրագրերի և միջոցառումների միջոցով ընդլայնել երիտասարդների մասնակցությունը հասարակական կյանքին, խթանել երիտասարդության շրջանում առողջ ապրելակերպը, հոգևոր-մշակութային, հայրենասիրական դաստիարակությունը, մեծացնել երիտասարդների զբաղվածության հնարավորությունները։

## 

1. **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**

Երիտասարդության ոլորտում իրականացվում է «Երիտասարդության ծրագիր» բյուջետային ծրագիրը, որը ներառում է 5 քաղաքական միջոցառումներ։ Դրանք ներկայացված են ստոև՝ ըստ գերակայությունների։

* Երիտասարդական կենտրոնների ստեղծում,
* Աջակցություն երիտասարդ ընտանիքներին,
* Երիտասարդական պետական քաղաքականությանն ուղղված ծրագրեր և միջոցառումներ,
* ՀՀ տարվա երիտասարդական մայրաքաղաք,
* Երիտասարդական ծրագրերի շրջանակներում թրաֆիքինգի դեմ պայքարի միջոցառումներ։